आघारकर अनुसन्धान संस्थान
आघारकर अनुसन्धान संस्थान (एआरआई) भारत के महाराष्ट्र राज्य के पुणे नगर में स्थित एक अनुसंधान संस्थान है जो पशु विज्ञान, सूक्ष्मजीव विज्ञान और पादप विज्ञान में अनुसंधान गतिविधियों का संचालन करता है। । यह भारत सरकार के विज्ञान और प्रौद्योगिकी विभाग (डीएसटी) का एक स्वायत्त अनुसंधान संस्थान है। इसकी स्थापना 1946 में 'महाराष्ट्र एसोसिएशन फॉर द कल्टीवेशन ऑफ साइंस' नाम से शंकर पुरुषोत्तम आघारकर ने की थी। सन 1992 में इसका नाम बदलकर संस्थापक के नाम पर कर दियागया।